《题张子正观察溪风亭》
宋代·郭仲荀

广岸流波远，清飚襟袖开。
登临忘畏景，宴息绝纖埃。
逐渡轻云去，零空细雨来。
斯亭不受暑，归客意裴回。

作者简介：郭仲荀（？～一一四五），字传师，洛阳（今属河南）人。高宗建炎三年（一一二九），以殿前副都指挥使为两浙宣抚副使守越州（《建炎以来系年要录》卷二九）。绍兴三年（一一三三），为检校少保，知明州。五年，为检校少傅，提举太平观。九年，迁太尉，充东京同留守。十年，知镇江府。十五年，卒于台州（同上书卷一八五）。今录诗三首。